Isaac Bashevis Singer - Wikipedija

# Isaac Bashevis Singer

### Izvor: Wikipedija

Ovaj članak ili odjeljak nije wikipediziran. Tekst članka treba preurediti u wikitekst.
Potom uklonite ovaj predložak.

Isaac Bashevis Singer

Isaac Bashevis Singer (Leoncin, 21. studenog 1902. (?) - Miami, 24. srpnja 1991.), američki književnik židovskog porijekla.

Rođen je u židovskoj obitelji 1904. godine u malom mjestu u Radzymin u Poljskoj. Poslije nekoliko godina obitelj seli u Varšavu, gdje otac postaje rabinom. U Varšavi započinje osnovnu školu, takozvani mjesni heder. Kada je Njemačka 1915. okupirala Varšavu, život za Singerove postaje sve teži. Kako bi izbjegli glad i bijedu majka sa Isakom i mlađim bratom 1917. godine seli u Bilograj. U Bilograju Isak živi do 1923.godine. U tom malom mjestu Isak je odgajan u duhu židovske tradicije. Iako se bunio što je bio udaljen od Varšave i kuturnih zbivanja, kasnije će često pričati kako je upravo tu našao duhovnu hranu koja će ga održavati o kraja života. Kao 17-godišnjak, godine 1921. upisuje se u rabinsko sjemenište u Varšavi. No, već 1922. se vraća ponovno u Bilograj, gdje podučava hebrejski. Slijedeće 1923.godine, ponovno se vraća u Varšavu i radi kao korektor u jednom jidiš časopisu za književnost. Jidiš je jezik istočnoeuropskih Židova, nastao u srednjem vijeku, 9-10 st. Od 14. stoljeća, Židovi, koji su protjerani iz Njemačke proširili ga u poljskim i ruskim zemljama. Iseljavanjem se raširio u Sjedinjenje Američke Države, Kanadi i Izraelu. Piše se hebrejskim pismom. Piše prikaze za novine i prevodi romane. Uskoro pod pseudonimom objavljuje svoju prvu prozu pod nazivom – U starosti. Nagrađen je prvom nagradom na književnom natječaju. Druga priča pod nazivom – Svijeće – objavljena je pod imenom njegove majke. Svoje prve dojmove iz Varšave Singer opisuje u memoarskoj prozi – Mladi čovjek u potrazi za ljubavlju. Objavljena je na engleskom jeziku iste godine kada je primao Nobelovu nagradu, dakle 1978.godine. Svoj prvi roman nazvao je Sotona u Goraju. Radnja je smještena u Poljsku u XIX. stoljeće. Priča je to o lažnom Mesiji i mesijanstvu koji izaziva histeriju. Godine 1935. seli se u Sjedinjenje Američke Države, gdje doživljava svoju punu afirmaciju. Iza ovoga prvoga romana slijedio je roman Moskatovi. Tiskan na engleskom jeziku 1950.godine. To je obiteljska kronika. Slijedeći roman je Dvorac – tiskan 1967.godine, te roman Imanje 1969. godine, koji prikazuju raspadanje pojedinih obitelji. Roman: Neprijatelji, priča o ljubavi, napisan 1972.godine, nalik je pričama koje se događaju u New Yorku. Radnja romana smještena je u New York. Glavni junak i junakinja opterećeni su svojom prošlošću koju pokušavaju prevladati na različite načine. Roman je jedna od najljepših ljubavnih priča napisanih u posljednjih nekoliko desetljeća. Godine 1978. Singer dobiva Nobelovu nagradu za književnost. Singerov golem rad, nekoliko velikih romana, bezbroj priča koje su sabrane u nekoliko zbirki, nekoliko kazaližnih komada, mnoštvo memoarskih zapisa, pripovjedaka za djecu, ostat će trajnom baštinom jidiš i američke literature. Singer je umro 24. srpnja 1991.godine, kao posljednji veliki jidiš pisac, ali i kao vjesnik neke nove jidiš književnosti.

## [uredi] Djela

- "U sudištu moga oca" – 1950.g.
- "Sotona u Goraju" – 1955.g.
- "Moskatovi", 1950.g.
- "Dvorac", 1967.g.
- "Imanje", 1970.g.
- "Gimpel Luda" – 1957.g.
- "Lublinski čarobnjak" – 1960.g.
- "Spinoza s tržnice" , 1961.g.
- "Rob", 1962.g.
- "Neprijatelji: priča o ljubavi", 1972.g. i mnoge druge manje poznte priče i pripovijesti.

## [uredi] Nagrade

- 1978. - Nobelova nagrada za književnost

Dobavljeno iz "http://hr.wikipedia.org../../../i/s/a/Isaac_Bashevis_Singer_cca1.html"

Kategorije: Potrebno wikipedizirati | Američki književnici | Dobitnici Nobelove nagrade za književnost

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- Česky
- English
- Esperanto
- Español
- فارسی
- Suomi
- Français
- עברית
- Bahasa Indonesia
- Italiano
- 日本語
- Nederlands
- Norsk (bokmål)
- Polski
- Português
- Русский
- Slovenčina
- Српски / Srpski
- Svenska
- ייִדיש
- 中文